Kirsten Rita Arnesen

Kirsten Rita Arnesen (født 5. mai 1933 i Bergen) er en bridgespiller og -spaltist, ingeniør, økonom og forsker.

 Forsking 

Arnesen var Havforskningsinstituttets første miljøsaksbehandler (1971) for konsesjonssøknader om utslipp til sjø (lov om vannforurensing av 1970).

Hun var prosjektkoordinator for IWC/NFRs telletokt av vågehvalbestanden 1989-90 og Norwegian Independent Linetransect Survey i 1995 (NILS-95): simultantokt hvor 11 fartøyer dekket Nordsjøen, Norskehavet og Barentshavet.

1996-97 var hun fagsekretær for Norskehavsprogrammet (Mare Cognitum).

 Bridge 

Sammen med Gerd Hantveit vant hun det uoffisielle NM damer i 1976.  I Helsingør året etter representerte de Norge i EM damer.Norsk Bridgeforbund: EM damer 1965-1997  I senere tid er hennes beste resultater sølv fra NM mix par 2002Norsk Bridgeforbund:  Vedlegg 1 (s. 16) og bronse fra NM mix lag 2004Norsk Bridgeforbund:  Vedlegg 2 (s. 13) – begge ganger med Jon Sveindal som makker.

Hun var bridgeskribent i Morgenavisen og Bergens Arbeiderblad  og jobbet på 1980-tallet også for utvikling av turneringer for Norsk Bridgeforbund og klubber og for rekruttering med juniorbridge. Forbundets innsats har resultert i at Norge har vært og er i verdenstoppen innen bridgeidretten.  Norge ble verdensmestere i bridge i Bermuda Bowl, Shanghai 2007.

Arnesen har også som pensjonist deltatt aktivt i turnerings- og forbundsarbeid, blant annet som leder av forbundets valgkomite.  I 25 år har hun også vært primus motor for å bygge opp turneringsnivå; resultat er årlig Internasjonal Storturnering i Bergen med Bergen Akademiske Bridgeklubb som ansvarlig arrangør.«Agent med bridge i blikket» – BT.no

 Bibliografi 
 1998: Bergen bridgekrets 60 år : 1938-1998, sammen med Terje Sande og Jon Sveindal. på BIBSYS Ask

 Utmerkelser 

I 1987 ble hun for velforeningsarbeid (Nøstet, Verftet og Klosteret Velforening) tildelt Venstres miljøpris, som ble utdelt for første gang.

Hun er også æresmedlem av Bergen Akademiske Bridgeklubb.

Hun ble tildelt Norsk Bridgeforbunds Fortjenstmerke i 2010.

Hun ble æresmedlem av Bulgarske Bridgeforbund i 2015 og av BCC Radkov, Haskovo, Bulgaria.

 Referanser 

 Eksterne lenker 
 WBF-profil

Kategori:Norske bridgespillere
Kategori:Norske ingeniører
Kategori:Norske forskere
Kategori:Journalister i norske lokalaviser
Kategori:Personer fra Bergen kommune
Kategori:Fødsler i 1933